stanford-oval/wikipedia huggingface dataset:
לאיוש הראשון, מלך הונגריה
ביוגרפיה > ראשית חייו

לודוביקוס או לאיוש לבית אנז'ו נולד ב-5 במרץ 1326 כבנם השלישי של קארוי הראשון, מלך הונגריה ושל אשתו, אלז'בייטה מפולין, מלכת הונגריה, בתו של מלך פולין, ולדיסלב הראשון (ארוך האמה) ואחותו של קז'ימייז' השלישי, מלך פולין. הוא קיבל את שמו לזכר דודו של אביו, לואי, בישוף טולוז, שהוכתר לקדוש ב-1317. הבן הבכור של הוריו, קארוי, מת לפני לידתו של לאיוש.
לאיוש קיבל חינוך מקיף בסטנדרטים של תקופתו ולמד לטינית, גרמנית וצרפתית. הוא גילה עניין מיוחד בהיסטוריה ובאסטרולוגיה. כומר מוורוצלב (ברסלאו) בשם ניקולאוס נסמיי לימד אותו את עקרונות היסוד של האמנוה הנוצרית. יחד עם זאת את קנאותו הדתית ירש לאיוש מאמו. באחד הצ'רטרים המלכותיים הזכיר לאיוש שבילדותו אחד מאבירי החצר, פטר פוהארוש, נשא אותו על כתפיו. שני המנטורים האישיים שלו, מיקלוש הראשון דרוגט ומיקלוש טפולצ'אני הצילו את חייו שלו ושל אחיו הצעיר, אנדראש כאשר ניסה פליציאן זאה לרצוח את משפחת המלוכה בווישגראד ב-17 באפריל 1330.
לאיוש היה רק בן תשע כשנחתם הסכם ברית בין אביו ליוהאן, מלך בוהמיה. שנה לאחר מכן, לאיוש ליווה את אביו בפלישה לאוסטריה. ב-1 במרץ 1338, בנו ויורשו של יוהאן מבוהמיה, קרל, מרקיז מוראביה, חתם על הסכם חדש עם קארוי הראשון, מלך הונגריה ולאיוש בווישגראד. על פי האמנה, קרל ממוראביה הכיר בזכותם של בניו של קארוי הראשון לרשת את דודם מצד אמם, קז'ימייז' השלישי, מלך פולין, אם קז'ימייז' ימות ללא יורש זכר. לאיוש גם התחייב שהוא יתחתן עם בתו בת השלוש של קרל, מרגרט.
אשתו הראשונה של קז'ימייז' השלישי, אלדונה מליטא, נפטרה ב-26 במאי 1339. שני אצילים פולנים מובילים - זביגנייב, קנצלר קרקוב וספיצימיר לליוויטה - שכנעו את קז'ימייז', שלא הוליד בן, להפוך את אחותו, אלז'בייטה, וצאצאיה ליורשיו. על פי יאן דלוגוש בן המאה ה-15, קז'ימייז' ערך סיים כללי בקרקוב שבו "הפרלטים והאצילים הנאספים" הכריזו על לאיוש כיורש של קז'ימייז', אך ההתייחסות לסיים היא אנכרוניסטית. ההיסטוריון פול וו. קנול כותב שקז'ימייז' העדיף את משפחת אחותו על פני בנותיו שלו או חבר בענף זוטר של שושלת פיאסט, משום שרצה להבטיח את תמיכתו של מלך הונגריה נגד האבירים הטבטונים. אביו ודודו של לאיוש חתמו על הסכם בווישגרד ביולי לפיו קז'ימייז' השלישי הפך את לאיוש ליורשו אם ימות ללא בן. בתמורה התחייב קארוי הראשון שלאיוש יכבוש מחדש את פומרניה ואדמות פולניות אחרות שאבדו למסדר הטבטוני ללא כספים פולניים ויעסיק רק פולנים בממשל המלכותי בפולין.
לאיוש קיבל את התואר דוכס טרנסילבניה מאביו ב-1339, אך הוא לא ניהל את המחוז. על פי אמנה מלכותית מאותה שנה, כלתו של לאיוש, מרגרט מבוהמיה, התגוררה בחצר המלוכה ההונגרית. החצר הדוכסית הנפרדת של לאיוש הוזכרה לראשונה באמנה מלכותית משנת 1340.
ביוגרפיה > שלטונו > שנים אחרונות (1377–1382)

טברטקו הראשון מבוסניה הכתיר את עצמו למלך, ואימץ את התואר "מלך סרביה, בוסניה וחבל החוף", בשנת 1377. לא ניתן להחליט אם לאיוש אישר את הכתרתו של טברטקו. מלחמה חדשה פרצה בין ונציה לג'נובה בשנת 1378. לאיוש תמך בג'נובה וטרוגיר הפכה לבסיס הקבוע של הצי הג'נואי, מה שהפך את דלמטיה לזירת מלחמה חשובה. לאיוש גם שלח תגבורת לפרנצ'סקו הראשון דה קררה כדי להילחם נגד הוונציאנים.
הקרדינלים שפנו נגד האפיפיור אורבנוס השישי בחרו אפיפיור חדש, קלמנס השביעי ב-20 בספטמבר 1378, מה שהוליד את הקרע המערבי. לאיוש הכיר באורבנוס השישי כאפיפיור הלגיטימי והציע לו תמיכה להילחם נגד מתנגדיו באיטליה. כאשר ג'ובאנה הראשונה, מלכת נאפולי החליטה להצטרף למחנה של קלמנס השביעי, האפיפיור אורבנוס נידה והדיח אותה ב-17 ביוני 1380. האפיפיור הכיר בשארל מדוראצו, שחי בחצר לאיוש, כמלך החוקי של נאפולי. לאחר ששארל מדוראצו הבטיח שלא יתבע את הונגריה נגד בנותיו של לאיוש, לאיו שיגר אותו לפלוש לדרום איטליה בראש צבא גדול. תוך שנה כבש שארל מדוראצו את ממלכת נאפולי, ואילץ את המלכה ג'ובאנה להיכנע לו ב-26 באוגוסט 1381.
שליחי לאיוש וונציה החלו בינתיים במשא ומתן על הסכם שלום חדש, שנחתם בטורינו ב-24 באוגוסט 1381. על פי ההסכם, ונציה ויתרה על דלמטיה וגם הבטיחה לשלם 7,000 פלורין זהב כמחווה שנתית להונגריה. לאיוש גם קבע כי ונציה תעביר את השרידים של פאולוס הקדוש מתבאי למנזר פאוליני שהוקם לאחרונה בבודאזנטלורינץ.
אמנות מלכותיות התייחסו לפעולות צבאיות בלודומריה ובוולאכיה במחצית הראשונה של 1382, אך מידע נוסף על המלחמות הללו לא נשמר. לאיוש, שבריאותו התדרדרה במהירות, הזמין את נציגי הפרלטים והאצילים הפולנים לפגישה בזוליום (כיום זבולן בסלובקיה). על פי דרישתו, הפולנים נשבעו נאמנות לבתו, מריה, ולארוסה, זיגיסמונד מלוקסמבורג, ב-25 ביולי 1382. לאיוש מת בנאגיסומבאט (כיום טרנבה בסלובקיה) בלילה ב-10 או 11 בספטמבר 1382. הוא נקבר בקתדרלת סקשפהרוואר בקפלה שנבנתה בהוראתו.
משפחתו

בין השנים 1342 ל-1345 התחתן לאיוש עם מרגרט מבוהמיה, מלכת הונגריה, בתם של קרל, מרקיז מורביה ואשתו הראשונה בלאנש מוולואה. מרגרט מתה ללא ילדים ב-7 בספטמבר 1349.
ביוני 1353 התחתן לאיוש עם אליזבתה מבוסניה, בתם של סטפן קוטרומניץ' השני, באן בוסניה ואלז'בייטה מקויאוויה, ממנה נולדו לו שלוש בנות:
קטלין (1370–1378)
מריה, מלכת הונגריה (1371–1395)
ידוויגה, מלכת פולין (1373–1399)
הנצחה

הכרוניקן יאנוש קיקיליי כתב כרוניקה של ימי מלוכתו - Chronicon de Ludovico rege
לקריאה נוספת

Iván Bertényi - Nagy Lajos király, Kossuth Könyvkiadó.1989 ISBN 963-09-3388-8 [המלך לאיוש הגדול]
Bryan Cartledge - The Will to Survive: A History of Hungary. C. Hurst & Co. 2011 ISBN 978-1-84904-112-6
Enikő Csukovits ב - "I. (Nagy) Lajos".ב,Noémi Gujdár, Nóra Szatmáry (עורכים):
Magyar királyok nagykönyve: Uralkodóink, kormányzóink és az erdélyi fejedelmek életének és tetteinek képes története
[אנציקלופדיית מלכי הונגריה:היסטוריה מאויירת של חייהם ומעשיהם של המלכים והעוצרים שלנו ושל שליטי טרנסילבניה] - (בהונגרית), 2012 Reader's Digest. pp. 116–119. ISBN 978-963-289-214-6.
Pál Engel - The Realm of St Stephen: A History of Medieval Hungary, 895–1526. I.B. Tauris Publishers 2001. ISBN 1-86064-061-3
Gyula Kristó, "I. Lajos (Nagy Lajos)". In, Gyula Kristó (ed). Magyarország vegyes házi királyai Szukits Könyvkiadó.2002 pp. 45–66. ISBN 963-9441-58-9. [מלכי הונגריה על שושלותיהם] (בהונגרית)
László Solymosi ; Adrienne Körmendi, "A középkori magyar állam virágzása és bukása, 1301–1506
In Solymosi, László (ed.). Magyarország történeti kronológiája, I: a kezdetektől [פריחתה ונפילתה של המדינה ההונגרית בימי הביניים, 1301–1526]".
1526ig [הכרונולוגיה ההיסטורית של הונגריה מהתלתותיה עד 1526] (בהונגרית). Akadémiai Kiadó. 1981, pp. 188–228. ISBN 963-05-2661-1.
הערות שוליים

1 2  Csukovits 2012 עמ' 116
1 2  Kristó 2002 עמ' 45
↑  Cartledge 2011 עמ' 36
↑  Engel 2001 עמ' 158
1 2 3  Bertényi 1989 עמ' 48
↑  Engel 2001 עמ' 170
↑  Kristó 2002 עמ' 47
↑  Solymosi Körmendi 1981 עמ' 201
| מלכי פולין |
| --- | --- | --- |
| שליטים אגדתיים ואגדתיים-למחצה | לֵך • קראק • קראק השני • לך השני • ואנדה • לשקו הראשון • לשקו השני • לשקו השלישי • פופייל הראשון • פּוֹפּיֵיל השני • חושצ'יסקו • פיאסט • בולסלאב הנשכח |  |
| שושלת פיאסט | שֵׁמוֹבִיט • לֶסְטֶק • שֵׁמוֹמִיסְל  מיישקו הראשון • בולסלאב הראשון (האמיץ) • מיישקו השני למברט • בֶּזְפְּרִים • מיישקו השני למברט • (בין המלכויות) • קז'ימייז' הראשון (המשקם) • בולסלאב השני (הנדיב) • ולדיסלב הראשון הרמן • זביגנייב • בולסלאב השלישי ("עקום הפה") |  |
| תקופת הפיצול והפלישות | ולדיסלב השני, הגולה • בולסלאב הרביעי (המתולתל) • מיישקו השלישי (הזקן) • קז'ימייז' השני (הצדיק) • לשק הראשון (הלבן) • ולדיסלב השלישי (רגלי מקל) • ולדיסלב אודוניץ • מיישקו הרביעי (עקום הרגליים) • קונרד הראשון • הנריק הראשון (המזוקן) • הנריק השני החסוד • בולסלאב החמישי (הצנוע) • לשק השני (השחור) • הנריק הרביעי (הצודק) • פשמיסל השני |  |
| פשמיסליד | ואצלב השני • ואצלב השלישי |  |
| שושלת פיאסט | ולדיסלב הראשון (ארוך האמה) • קז'ימייז' השלישי (הגדול) |  |
| בית קאפה-אנז'ו | לאיוש הראשון ההונגרי • ידוויגה |  |
| השושלת היגלונית | ולדיסלב השני יגיילו • ולדיסלב השלישי מווארנה • קז'ימייז' הרביעי (היגלוני) • יאן אולברכט • אלכסנדר יגיילו • זיגמונט הראשון (הזקן) • זיגמונט השני אוגוסט |  |
| הנבחרים | אנרי השלישי מוולואה • אנה יגיילונקה • סטפאן באטורי • זיגמונט השלישי ואזה • ולדיסלב הרביעי ואזה • יאן השני קז'ימייז' ואזה • מיכל קוריבוט וישניובייצקי • יאן השלישי סובייסקי • אוגוסט השני (החזק) • סטניסלב לשצ'ינסקי • אוגוסט השלישי (הסקסוני) • סטניסלאב השני אוגוסט פוניאטובסקי |  |
| --- | --- |
בקרת זהויות :  NLI: 987007264734005171  PLWABN: 9810701259005606  BIBSYS: 90514828  BnF: cb120837195 (data)  GND: 119015757  ISNI: 0000 0000 6630 864X  LCCN: n85117398  NKC: xx0086615  NSK: 000032839  SUDOC: 029151880  VIAF: 10646608   WorldCat (עם VIAF): 10646608 
קרל, מרקיז מוראביה, אביה של אשתו הראשונה של לאיוש, מרגרט מבוהמיה (מקודקס גלנהאוזן)
המלך לאיוש על כס המלכות סביב אביריו (הכרוניקה המאוירת, 1358)
גיסתו של לאיוש, ג'ובאנה הראשונה, מלכת נאפולי, שאותה ראה כ"רוצחת בעל" לאחר רצח אחיו, אנדראש, דוכס קלבריה (מתוך כתב יד של De mulieribus claris של ג'ובאני בוקאצ'ו)
לאיוש הראשון כפי שמתואר ב-Chronica Hungarorum
פלורין הזהב של לאיוש הראשון, שהוטבע בשנות ה-1350, מתאר את המלך לאדיסלאוס הקדוש
ארצות קרואטיה שנשלטו על ידי לאיוש באמצע המאה ה-14
אזרחי זאדאר מקבלים את לאיוש
הסכם השלום של זאדאר
סוגר גלימת הזהב, הקפלה ההונגרית בקתדרלת אאכן
מבצר ימי הביניים של וידין בבולגריה, מקום מושבם של המושלים של לאיוש בין השנים 1365 ו-1369
התמונה המנציחת את הקרבות של המלך לאיוש הגדול נגד העות'מאנים והנדר שנשמר לייסד את מנזר מריזל לרגל הצלחתם (מנזר סנט למברט, 1420)
שלט האצולה של לאיוש מציג, עם כיוון השעון משמאל למעלה: שלט האצולה העתיק של הונגריה לצד סמל צרפת; הנשר הפולני; ראשי האריות הדלמטיים; שלט האצולה המודרני של הונגריה.
ארצות שנשלטו על ידי לאיוש: הונגריה ופולין המאוחדות תחת שלטונו של לאיוש צבועות באדום, מדינות הווסאל והשטחים שנשלטו זמנית בצבע אדום בהיר
סמל הונגרי עם קסדת אנג'ווין וסמל פולני (1340)
לאיוש על כיכר הגיבורים, בודפשט
אזור טכני (כדורגל)

סם אלרדייס ואלכס פרגוסון נמצאים בשטח הטכני של קבוצתם באולד טראפורד ב-2009
בכדורגל, אזור טכני הוא השטח בו רשאי להימצא מאמן כדורגל או איש צוות אחר במהלך משחק הכדורגל. האזור הטכני כולל בתוכו את ספסל הקבוצה והשטח סביבו, ושטח מסומן שצמוד לשדה המשחק. אזור זה הוגדר רשמית ב-1993 על ידי ארגון ה-IFAB האחראי על חוקת משחק הכדורגל.
האזור הטכני מסומן בקו לבן ברוחב יארד אחד משני צידי שטח ספסל הקבוצה ועד למרחק יארד אחד מקו החוץ של המגרש. בשטח הטכני רשאי איש צוות אחד לעמוד למעט בזמן חילוף או מתן הוראות מהיר לשחקני הקבוצה. על השחקנים המחליפים להימצא בספסל שבאזור הטכני למעט בזמן חימום בו עליהם להימצא בשטח ייעודי.
בשנת 1999 הגדירה פיפ"א את השופט הרביעי כאחראי לשמירה על הסדר באזור הטכני. החל מעונת 2019/2020 יכול שופט המשחק להוציא כרטיס צהוב למאמן הקבוצה היוצא מהשטח הטכני ולאנשי צוות העומדים בשטח בניגוד להנחיות.
אלייזה קופ

| --- | --- |

 לידה:  6 באפריל 1981 (בת 43) פליימות' (אנ'), ניו המפשייר
 שם לידה:  אלייזה קייט קופ
 מדינה:  ארצות הברית
 תקופת הפעילות:  מ-2006
 עיסוק:  שחקנית דוגמנית קומיקאית
 מקום לימודים:  California Institute of the Arts (אנ')
 יצירות בולטות:  סקראבס קוונטיקו הכול לטובה
 בן זוג:  רנדל ויטינגהיל (2007-2013) דארין אוליאן (אנ') (2014-2018) בילי מארקס (2023 -)
 פרופיל ב-IMDb
 
אלייזה קופ (באנגלית: Eliza Coupe, נולדה ב-6 באפריל 1981) היא שחקנית, קומיקאית ודוגמנית אמריקאית. קופ ידועה בעיקר ממשחקה בסדרות "הכול לטובה", "סקראבס", "Future Man (אנ')" ו-"קוונטיקו".
ילדות

קופ נולדה וגדלה בפליימות' (אנ'), ניו המפשייר לזוג ארנסט וקא'תרין קופ. לקופ שני אחים בשם סאם ות'ורן. קופ למדה בבית הספר התיכון בפליימות' וסיימה את לימודיה בשנת 1999. קופ היא בעלת שורשים אנגליים, צרפתיים וסקוטיים.
קופ השתתפה במגמת תיאטרון בתיכון בו למדה ובין תפקידיה ניתן למנות את דמותה של בוני במחזה "Anything Goes (אנ')" ודמותה של אחות במחזה "רוקדים בלונאסה". קופ סיימה את לימודיה ב-California Institute of the Arts (אנ') בשנת 2006.
קריירה

לאחר שסיימה את לימודיה, קופ לקחה שיעורים בבתי הספר לאלתור "The Groundlings (אנ')" ו-"iO Theater (אנ')". בשנת 2003, קופ גילמה חיילת בהפקה נשית של המחזה "המלך ליר". בנובמבר 2005, קופ יצרה הצגת יחיד בשם "The Patriots" והופיעה איתה ב-Upright Citizens Brigade (אנ') בניו יורק וזכתה בפרס בפסטיבל "The Comedy Festival (אנ')" במרץ 2006.
בשנת 2007, קופ שיחקה בסרט "אני חושב שאני אוהב את אשתי (אנ')" ובתוכנית המערכונים "Nick Cannon Presents: Short Circuitz (אנ')". קופ השתתפה בתפקיד אורח בסדרה "טיסת הקונקורד" וכן בפרק בסדרה "Unhitched (אנ')". קופ השתתפה בתפקיד קבוע בסדרה "12 Miles of Bad Road (אנ')" כדמותה של גיילור, וכן שיחקה דמות חוזרת בסדרה "סמנת'ה מי? (אנ')".
קופ גילמה את דמותה של דוקטור דניס "ג'ו" מהוני בעונה השמינית של הסדרה "סקראבס" וכן גילמה את אותה הדמות בסדרת הרשת "Scrubs: Interns (אנ')" המספרת על מעלליהם של מתמחים בבית החולים בעונה השמינית. קופ המשיכה לגלם את דמותה של מהוני גם בעונה התשיעית, עד לביטול הסדרה.
במרץ 2009, קופ לוהקה לגילום דמותה של קלי בפיילוט של הסדרה "No Heroics (אנ')" מבית ABC. הסדרה היא עיבוד אמריקאי לסדרה בריטית בעלת אותו השם. בשנת 2012, קופ גילמה את הדמות הנשית הראשית בסרט העצמאי "Shanghai Calling (אנ')" ביחד עם השחקן דניאל הני. הסרט צולם בעיר שאנגחאי שבסין. בנוסף, קופ השתתפה בסרט "מה המספר שלך?" יחד עם אנה פריס וכריס אוונס.
מאפריל 2011 ועד למאי 2013, קופ שיחקה בתוכנית הטלוויזיה "הכול לטובה" ביחד עם השחקנים אלישה קאת'ברט, זאקארי נייטון (אנ'), אדם פאלי (אנ'), דיימון ואינז ג'וניור וקייסי וילסון (אנ'). למרות ביקורות טובות וקהל מעריצים אדוק, הסדרה בוטלה בתום עונתה השלישית. לאחר סיום התכנית, קופ גילמה תפקיד חוזר בסדרה "בית השקרים (אנ')" וכיכבה בסדרה "Benched (אנ')" יחד עם השחקן ג'יי הרינגטון. לאחר מכן, קופ שיחקה בסדרה "קוונטיקו" וגילמה את דמותה של האנה וילנד, סוכנת FBI.
בשנת 2017, קופ שיחקה בסדרה "Future Man (אנ')" בכיכובו של השחקן ג'וש האצ'רסון וגילמה את דמותה של טייגר / טיי-אן. הסדרה עלתה לשידור ב-14 בנובמבר 2017 והסתיימה בשנת 2020.
באפריל 2020, קופ לוהקה לגילום דמותה של איימי בסדרת הקומדיה של רשת פוקס "Pivoting (אנ')". הסדרה עלתה לאוויר ב-9 בינואר 2022 ולמרות שקיבלה ביקורות טובות, היא בוטלה לאחר עונה אחת.
חיים אישיים

קופ הייתה נשואה למורה למשחק בשם רנדל ויטינגהיל מדצמבר 2007 עד ליוני 2013.
קופ הכריזה על אירוסיה למגיש דארין אוליאן (אנ'), הבעלים של חברת הכושר "SuperLife" באמצעות חשבון האינסטגרם שלה ב-27 בנובמבר 2014. השניים נישאו ב-24 בדצמבר 2014 בזמן שנפשו בניו זילנד. השניים הגישו בקשה לגירושים בשנת 2018.
ב-22 במאי 2023, קופ נישאה לגולש הסקייטבורד המקצועי בילי מארקס.[דרוש מקור]
פילמוגרפיה > קולנוע

| שנה | שם הסרט | דמות | הערות |
| --- | --- | --- | --- |
| 2006 | The Day the World Saved Shane Sawyer | אליסון | סרט קצר |
| 2007 | אני חושב שאני אוהב את אשתי (אנ') | ליסה |  |
| 2010 | Somewhere (אנ') | אורחת במלון |  |
| 2011 | מה המספר שלך? | שילה |  |
| 2013 | והרי החדשות 2: האגדה ממשיכה | מאלפת בעולם המים |  |
| 2014 | The Last Time You Had Fun | אידה |  |
| 2015 | It's Us | ג'ו |  |
| 2017 | The 4th | סטייסי |  |
| 2017 | עירום (2017) (אנ') | ויקי |  |
| 2018 | Making Babies (אנ') | קרן קלי |  |
| 2020 | The Estate (אנ') | לקס |  |
פילמוגרפיה > טלוויזיה

| שנה | שם הסדרה | דמות | הערות |
| --- | --- | --- | --- |
| 2007 | Nick Cannon Presents: Short Circuitz (אנ') | מספר דמויות | פרק 1 |
| 2007 | טיסת הקונקורד | ליסה | בפרק "Girlfriend" |
| 2008 | Unhitched (אנ') | ג'וליה | בפרק "Pilot" |
| 2008 | 12 Miles of Bad Road (אנ') | גיילור שייקספיר | 6 פרקים |
| 2008 | סמנת'ה מי? (אנ') | וילו | 2 פרקים |
| 2009 | רופא להשכיר | קייטי | בפרק "Crazy Love" |
| 2009 - 2010 | סקראבס | ד"ר דניס מהוני | דמות חוזרת (עונה 8), דמות ראשית (עונה 9); 24 פרקים |
| 2011 | קומיוניטי | סוכנת מיוחדת רובין וולרס | בפרק "Intro to Political Science (אנ')" |
| 2011 - 2013 | הכל לטובה | ג'יין קרקוביץ'-ויליאמס | דמות ראשית; 57 פרקים |
| 2012 | Happy Endings: Happy Rides (אנ') | ג'יין קרקוביץ'-ויליאמס | סדרת רשת |
| 2013 | The Millers (אנ') | ג'נסי | 2 פרקים |
| 2014 | בית השקרים (אנ') | מריסה מק'לינטוק | 4 פרקים |
| 2014 | Benched (אנ') | נינה ויטלי | דמות ראשית; 12 פרקים |
| 2015 | קז'ואל | איימי | 5 פרקים |
| 2015 | סופרסטור | סינתיה | פרק אחד |
| 2015 - 2016 | מינדי | צ'לסי | 4 פרקים |
| 2015 - 2018 | קוונטיקו | האנה וילנד | דמות חוזרת |
| 2016 | Wrecked (סדרה) (אנ') | רוזה | 2 פרקים |
| 2017–2020 | Future Man (אנ') | טייגר | דמות ראשית |
| 2018 | Rob Riggle's Ski Master Academy (אנ') | פרגרס | דמות ראשית |
| 2018 | Angie Tribeca (אנ') | דוקטור אוטום פורטוגל | בפרק "The Force Wakes Up" |
| 2019 | ורוניקה מארס | קרסין | בפרק: "Spring Break Forever" |
| 2019 | Stumptown (אנ') | כוכבת אורחת | בפרק "November Surprises" |
| 2019 | Sherman's Showcase (אנ') | כוכבת אורחת | בפרק "White Music" |
| 2021 | סיפורים של ברווזים | מולי קאנינגהם (דיבוב) | בפרק "The Lost Cargo of Kit Cloudkicker" |
| 2022 | Pivoting (אנ') | איימי | דמות ראשית |
| 2022 | Reboot (אנ') | נורה | דמות אורחת |
| 2023 | So Help Me Todd (אנ') | ורוניקה כארון | דמות אורחת |
הערות שוליים

↑  Eliza Coupe Happy Endings Interview, web.archive.org, ‏2013-07-04
↑  Questions and Answers With Eliza Coupe | NextMovie, web.archive.org, ‏2014-10-06
1 2  Shanghai Calling’s Eliza Coupe on Learning Mandarin, Comedy and Life after CalArts, 24700, ‏2013-03-15 (באנגלית אמריקאית)
↑  Dave Quinn, 'Happy Endings' Star Eliza Coupe on Improv and Learning Chinese for 'Shanghai Calling', www.backstage.com, ‏February 14, 2013
↑  Janelle Brown, Eliza Coupe, Variety, ‏2006-07-17 (באנגלית אמריקאית)
↑  IGN: Scrubs Intern Made Regular, web.archive.org, ‏2009-07-19
↑  ‘Quantico’ — Eliza Coupe Joins Season 1 Cast as Hannah Wyland | TVLine, web.archive.org, ‏2015-11-13
↑  Adam Chitwood, Future Man Season 3 Review: Hulu Series Ends in Weird, Uneven Fashion, Collider, ‏2020-04-03 (באנגלית)
1 2  Nellie Andreeva, Eliza Coupe To Star In Fox Comedy Pilot ‘Pivoting’; Tristram Shapeero To Direct, Deadline, ‏2020-04-21 (באנגלית אמריקאית)
↑  Dave Nemetz, Pivoting Review: Fox’s New Charmer Finds Laughs in the Grieving Process, TVLine, ‏2022-01-07 (באנגלית אמריקאית)
↑  Nellie Andreeva, ‘Pivoting’ Canceled By Fox In Nail-Biter After One Season, Deadline, ‏2022-05-14 (באנגלית אמריקאית)
↑  'Happy Endings' Coupe, husband divorce, Digital Spy, ‏2013-07-02 (באנגלית בריטית)
↑  A. B. C. News, Eliza Coupe Marries Darin Olien In New Zealand, ABC News (באנגלית)
↑  Stephanie Webber, Happy Endings' Eliza Coupe, Husband Darin Olien Split: Details, Us Weekly, ‏2018-04-03 (באנגלית אמריקאית)
↑  Lesley Goldberg, ‘Future Man,’ From Seth Rogen and Starring Josh Hutcherson, Ordered to Series at Hulu, The Hollywood Reporter, ‏2016-09-09 (באנגלית אמריקאית)
| --- | --- |
בקרת זהויות :  ISNI: 0000 0003 5773 3056  LCCN: no2011161746  NTA: 392511479  VIAF: 187205542   WorldCat (עם VIAF): 187205542
מוחמד עלי פהמי

| --- | --- |

 לידה:  11 באוקטובר 1920 אל-גיזה, מצרים 
 פטירה:  11 בספטמבר 1999 (בגיל 78) לונדון, הממלכה המאוחדת 
 מדינה:  מצרים 
 השכלה:  האקדמיה הצבאית המצרית 
 השתייכות:  הכוחות המזוינים של מצרים
 תקופת הפעילות:  1939–1978 (כ־39 שנים)
 תפקידים בשירות
 מפקד ההגנה האווירית המצרית רמטכ"ל צבא מצרים
 
מוחמד עלי פהמי (בערבית: محمد علي فهمي; 11 באוקטובר 1920 – 11 בספטמבר 1999) היה מפקד מפקדת ההגנה האווירית המצרית ממאי 1969 עד ינואר 1975. תחת פיקודו עובה מערך טילי הקרקע-אוויר שהסב אבדות קשות לחיל האוויר הישראלי במלחמת ההתשה ובמלחמת יום הכיפורים. בינואר 1975 נתמנה לרמטכ"ל צבא מצרים, תפקיד שכיהן בו עד אוקטובר 1978.
תחילת הקריירה הצבאית

פהמי נולד במחוז אל-גיזה. הוא הצטרף לאקדמיה הצבאית המצרית וסיים אותה ב-1939. ב-1948 הוא נטל חלק במלחמת העצמאות כחלק מחיל המשלוח המצרי. ב-1959, לאחר שהשתתף גם במלחמת סיני, הוא סיים את המכללה לקציני מטה. הוא המשיך להתקדם בסולם הדרגות וב-1965 סיים גם הכשרה באקדמיה הצבאית על שם לנין במוסקבה. ב-1966 מונה למפקד בסיס של ההגנה האווירית וב-1969 למפקד מפקדת ההגנה האווירית.
מלחמת ההתשה

במלחמת ההתשה הפעיל פיקוד ההגנה האווירית המצרי מערכים משולבים של טילי SA-2 ו-SA-3 סובייטיים שדילגו מאתר לאתר וביצעו מארבי טק"א שבהם הצליחה המערכת במספר מקרים ליירט מספר מטוסים של חיל האוויר הישראלי ולצמצם את חופש הפעולה שלו באזור תעלת סואץ. הייתה זו הפעם הראשונה בה התמודדה באופן מבצעי מערכת הגנה אווירית שכללה טילי קרקע אוויר מול התקפות אוויריות. לטענת מקורות ישראלים, למרות השגת פגיעות במטוסים לא הצליחה המערכת להביא להפסקת התקיפות האוויריות הישראליות. מאידך, המצרים טוענים כי הופלו מן הקרקע 51 מטוסים ישראלים וכי בעקבות פעולת ההגנה האווירית הצטמצמו תקיפות חיל האוויר הישראלי והן הוגבלו לתקיפות מגובה רב.
הלקחים שהפיקו המצרים והסובייטים מהנסיון במלחמת ההתשה הביאו לשינוי במערך המצרי. מערכי הנ"מ צופפו וכללו חימוש מגוון; בין היתר, תותחי נ"מ מוכווני מכ"ם (הבולט בהם - ZSU-23-4). במשך שלוש שנים רכשו המצרים מברית המועצות למעלה מ-160 סוללות ויצרו מערך שנקרא על ידם "קיר הטילים" (בצה"ל נקרא "מסך האש"). חלק ממערכי הנ"מ הגנו על מטרות אסטרטגיות: קהיר, אלכסנדריה וסכר אסואן וחלק הוצבו במערך דמוי קשת בגדה המערבית של תעלת סואץ. הסוללות היו פרושות על פי הדוקטרינה הסובייטית, במבנה של חטיבות, כשכל חטיבה מספקת חיפוי לשכנותיה.
מלחמת יום הכיפורים

מערך ההגנה האווירית המצרי תוגבר לפני המלחמה בסוללות של טילי SA-6 שנהנו מניידות גבוהה ואיפשרו את צירופן לדיוויזיות השריון המצריות. לפני מלחמת יום הכיפורים הייתה תוכנית בחיל האוויר הישראלי שנועדה לבצע תקיפה מרוכזת על מערך ההגנה האווירית המצרי. התוכנית (שכונתה "תגר") לא בוצעה לאחר שתוכנית דומה, מבצע דוגמן 5, נכשלה מול מערך ההגנה האווירית הסורי. במקום ההתקפה המרוכזת תקף חיל האוויר הישראלי את הסוללות המצריות בנפרד. תחילה תקף בצפון, באזור פורט פואד, אך בכל עת שהסוללות הושמדו שיקמו אותן המצרים מחדש. במקביל קידמו המצרים חלק מסוללותיהם אל ממזרח לתעלת סואץ וזאת, כדי לתת לכוחות היבשה שלהם מטרייה אווירית בהתקדמותם מזרחה. לאחר שהמתקפה המשוריינת המצרית ב-14 באוקטובר נבלמה על ידי צה"ל, החליטו המצרים לחדול מניסיונות ההתקדמות שלהם והסיגו את סוללות הנ"מ אל ממערב לתעלת סואץ. בימי הקרבות שבאו לאחר מכן התרכזה מירב הפעילות באזור בו התבצעה הצליחה הישראלית של תעלת סואץ. ב-18 באוקטובר תקף חיל האוויר הישראלי סוללות טילים באזורי קנטרה ואסמאעיליה. בהמשך, תקף חיל האוויר סוללות מצריות בדרום החזית ובמקביל, כוחות הקרקע הישראלים שפעלו ממערב לתעלת סואץ פגעו בסוללות נוספות. על פי מקורות ישראלים, הושג בסוף הלחימה מצב בו המטוסים הישראלים ביצעו את משימותיהם בחופש מוחלט. לטענת אותם מקורות, הפילה ההגנה האווירית המצרית במהלך המלחמה 33 מטוסים ישראלים.
רמטכ"ל צבא מצרים וסיום הקריירה הצבאית

בשנת 1975 מונה לרמטכ"ל צבא מצרים וכיהן בתפקיד זה עד 1978, אז מונה ליועצו הצבאי של הנשיא סאדאת. מלבד ספרו "הזרוע הרביעית" (זרוע ההגנה האווירית) כתב פהמי ספרים נוספים שעסקו בהיסטוריה צבאית ומדינית, בהם "פלשתינה 1914-1918" ו"גרמניה ממזרח למערב". ב-1993, במלאת 20 שנה ל"מלחמת אוקטובר", קידם נשיא מצרים, חוסני מובארכ, את פהמי לדרגת פילדמרשל כאות הוקרה להישגיו הצבאיים הרבים. ב-1999 טופל פהמי בבית חולים באלכסנדריה, ולאחר הנחיה של מובארכ הועבר להמשך טיפול בבית חולים בלונדון, שם נפטר.
הערות שוליים

1 2 3 4  יוסי עבודי, הטיל לא כופף את כנף המטוס, בטאון חיל האוויר
↑  אבי ה"זרוע הרביעית",אל אהראם
| --- | --- |
בקרת זהויות :  NLI: 987007300316005171  LCCN: nr99016454  VIAF: 117877294   WorldCat (עם VIAF): 117877294
זן שארים

עכבר מעבדה מזן השארים C57BL/6, הנפוץ ביותר במחקר הביולוגי בעכברים.
זן שארים (אנגלית: Inbred strain, נקרא גם inbred line) הוא זן של אורגניזמים שכל חבריו זהים גנטית זה לזה, בדומה לתאומים זהים, כתוצאה מהכלאת שארים במשך דורות עוקבים רבים.
יצירת זני שארים נפוצה במחקר מדעי גנטי, בביולוגיה ובחקלאות. מינים שאצלם פותחו זני שארים הם בעיקר מיני מעבדה אשר משמשים כאורגניזם מודל, מהם בעלי חיים כמו עכבר המעבדה וחולדת המעבדה, וצמחים כמו תודרנית לבנה ותירס.
בעכברים ובחולדות מעבדה, יצירת זן שארים מתבצעת על ידי זיווג אחים עם אחיות במשך לפחות 20 דורות רצופים. המגוון הגנטי בין חברי זן כזה קרוב מאוד לאפס, ולצרכים רבים ניתן להתייחס אליהם כאל "כפילים גנטיים" של אותו פרט (אינדיבידואל). ליתר דיוק, הזכרים עם כרומוזומי מין XY זהים גנטית זה לזה, והנקבות עם כרומוזומי מין XX זהות גנטית זו לזו, כאשר הגנום האוטוזומי זהה גם בזכרים וגם בנקבות.
לשיטה זו של תקנון (סטנדרטיזציה) גנטי ישנם יתרונות רבים במחקר, כגון היכולת לחזור על הניסוי פעם אחר פעם עם אותה הגנטיקה, או להשתיל איברים, רקמות, תאים ועוברים מיצור אחד לאחר בתוך אותו זן ללא סכנת דחייה. עקב יתרונות אלו, יצורים מהונדסים גנטית תכופות שייכים לזן שארים, אף כי פיתוח זן השארים עצמו איננו מצריך הנדסה גנטית.
בהקשר של זני שארים, זנים רגילים שאינם זני שארים מכונים באנגלית outbred strain. השונות והמגוון הגנטי בזנים כאלו עשויים להיות יתרון למטרות מדעיות מסוימות, ובנוסף הם בדרך-כלל בריאים ועמידים יותר מזני שארים, בזכות ההטרוזיגוטיות שלהם באתרים גנטיים רבים בגנום. לעומתם, זני שארים תכופות סובלים מתוחלת חיים קצרה יותר, ומנטייה לאי-פוריות ולבעיות בריאות שונות, שכן ההומוזיגוטיות שלהם בכל אתר גנטי איננה מגינה עליהם מפגמים גנטיים נסגניים.
בני הכלאיים מדור ראשון (F1 במינוח המקובל בגנטיקה) בין זכר מזן שארים אחד ונקבה מזן שארים שני יהיו אף הם זהים גנטית זה לזה, שכן כולם ירשו גדיל DNA זהה מאביהם וגדיל DNA זהה מאמם, וגם בהם משתמשים לעיתים קרובות במחקר גנטי. בני הכלאיים מדור שני (F2) כבר יהיו שונים גנטית זה מזה, כתוצאה מתופעת השחלוף בעת חלוקת ההפחתה היוצרת את תאי המין אצל F1. עם זאת, ניתן לזווג באקראי זכרים ונקבות מתוך F1, ולהמשיך ולזווג אחים עם אחיות מצאצאי כל אחד מזוגות אלו במשך לפחות 20 דורות, ליצירת "זני שארים שחלופיים" (אנגלית: Recombinant inbred strains) רבים שכל אחד מהם הוא "צאצא" של זן האב וזן האם. באופן זה ניתן ליצור "משפחות" כפילות גנטית, שאף הן שימושיות במחקר גנטי.